Παναγιώτης Γκίτσης

Ο Παναγιώτης Γκίτσης είναι Έλληνας προπονητής ποδοσφαίρου Προπονητές και βετεράνος ποδοσφαιριστής που αγωνιζόταν ως αμυντικός. Ως ποδοσφαιριστής αγωνίστηκε σε όλα τα εγχώρια εθνικά πρωταθλήματα. Στην Α΄ Εθνική αγωνίστηκε με τον  Πανηλειακό, την Παναχαϊκή, τον Άρη Θεσσαλονίκης, τον ΟΦΗ και τον Ακράτητο σημειώνοντας 133 συμμετοχές συνολικά.
 Καριέρα 
 Ποδοσφαιρική καριέρα 
Ξεκίνησε το ποδόσφαιρο από τον Ηρακλή Λεύκας Πάτρας, σωματείο από τον τόπο καταγωγής του, την Πάτρα, και κατόπιν  μεταπήδησε στον ΑΟ Πάτραι, με τη φανέλα του οποίου αγωνίστηκε στο πρωτάθλημα της Γ’ Εθνικής 1991/92.

Το καλοκαίρι του 1992 μεταγράφηκε στον Πανηλειακό. Με την ομάδα του Πύργου και προπονητές τους Αργυρούλη και Γεωργιάδη αγωνίστηκε στην Γ’ Εθνικής της σεζόν 1992/93 και Γ’ Εθνικής της σεζόν 1993/94 αντίστοιχα. Μάλιστα, την σεζόν 1993-94 αναδείχθηκε πρωταθλητής στην Γ΄ Εθνική με τον Πανηλειακό.

Τη σεζόν 1994/95 επέστρεψε στην Πάτρα, υπηρετώντας παράλληλα και την στρατιωτική του θητεία,  και αγωνίστηκε ξανά με τα χρώματα της Α.Ο.  Πάτραι, στο πρωτάθλημα της στη Δ΄ Εθνικής.

Το 1995 επέστρεψε στον Πανηλειακό (χωρίς να καταγράψει κάποια συμμετοχή κατά τη σεζόν 1995/96) αλλά  αργότερα ντεμπουτάρισε στην Α΄ Εθνική, αγωνιζόμενος συνολικά σε 11 ματς της σεζόν 1996/97.

Ακολούθως αγωνίστηκε μία γεμάτη χρονιά (32 συμμετοχές-6 γκολ) στον Εθνικό Αστέρα στο πρωτάθλημα της Β΄ Εθνικής και το καλοκαίρι του 1997 επέστρεψε στην Πάτρα για να φορέσει τη φανέλα της Παναχαϊκής για τα επόμενα 4 χρόνια.

Τη σεζόν 1997/98 η Παναχαΐκή υποβιβάστηκε από στην Α΄ Εθνική, την επόμενη όμως σεζόν, στην Β΄ Εθνική, πανηγύρισε την άνοδο στην Α΄ Εθνική (μαζί με τα Τρίκαλα και την Καλαμάτα) όπου και παρέμεινε μέχρι το 2002.

Κατά τη θητεία του αυτή, ο Γκίτσης καθιερώθηκε στη συνείδηση του κόσμου ως βασικό και αναντικατάστατο στέλεχος της Πατρινής ομάδας, καταγράφοντας  98 συμμετοχές (με 12 γκολ) στο πρωτάθλημα και  17 συμμετοχές και 2 γκολ στο Κύπελλο Ελλάδας. 

Το Μάιο του 2002, συμφωνήθηκε η μεταγραφή του από την Παναχαΐκή στον Παναθηναϊκό  Πράσινος ο Γκίτσης, τη Δευτέρα κλείνει η υπόθεση των Καραγκούνη-Κωνσταντινίδη], ως αντικαταστάτης του Φύσσα, η οποία όμως δεν προχώρησε επειδή χάλασε η μεταγραφή του Φύσσα στη Σέλτικ. 

Έτσι, αντί να βρεθεί στον Παναθηναϊκό, παραχωρήθηκε ως δανεικός για έναν χρόνο στον ΟΦΗ. Τετραετές συμβόλαιο υπέγραψε ο Γκίτσης

Στο Ηράκλειο τα πράγματα δεν εξελίχθηκαν όπως θα περίμενε ο παίκτης και μετά από ένα εξάμηνο, στο οποίο κατέγραψε μόλις 4 συμμετοχές, παραχωρήθηκε στον Ακράτητο. 

Στα Άνω Λιόσια παρέμεινε μέχρι το καλοκαίρι του 2004, καταγράφοντας 42 συμμετοχές και 6 γκολ στο πρωτάθλημα. Το δούναι και το λαβείν...Η ομάδα τερμάτισε στην 14η θέση και αναγκάστηκε να δώσει αγώνα μπαράζ για την παραμονή στη μεγάλη κατηγορία με τον 3ο της Β΄ Εθνικής, τον Εργοτέλη. 

Στον αγώνα που διεξήχθη στη Θεσσαλονίκη, επικράτησε ο Εργοτέλης με 1-0 και κέρδισε την άνοδο στην πρώτη κατηγορία, για πρώτη φορά στην ιστορία του.  Με τον υποβιβασμό του Ακράτητου στη Β’ Κατηγορία, ο Γκίτσης έμεινε ελεύθερος Συγκρατημένες μεταγραφές κυρίως από... το εσωτερικό και υπέγραψε διετές συμβόλαιο συνεργασίας με τον Άρη Θεσσαλονίκης.Kαι επίσημα Γκίτσης,Μαρκομιχάλης και Χρυσάφης

Στο Θεσσαλονικιώτικο συγκρότημα, η αγωνιστική και οικονομική κατάσταση ήταν παρόμοια με αυτή του Ακράτητου και ο Γκίτσης μετά από μόλις 5 μήνες στην ομάδα, έλυσε κοινή συναινέσει το συμβόλαιο του με τους «κίτρινους», αφού δεν ήταν στα πλανά του προπονητή της ομάδας, Γιώργου Χατζάρα. ΑΡΗΣ: Παρελθόν ο Γκίτσης

Το Γενάρη του 2005 επέστρεψε στην Παναχαΐκή ΓΕ 2005 (τη νέα ομάδα της Παναχαΐκής, η οποία στο μεταξύ είχε απορροφηθεί από τον Πατραϊκό, επίσης ομάδα Β΄ Εθνικής χωρίς όμως χρέη και λάμβανε μέρος κανονικά στο πρωτάθλημα της Β' Εθνικής 2005/06).Πάτρα- H "κατάρα" του 2005 που έχει... "στοιχειώσει" την Παναχαϊκή

Παρά ταύτα, η νέα ομάδα τερμάτισε 15η στην κατηγορία και υποβιβάστηκε στην Γ΄ Εθνική, γεγονός που συνέβη για πρώτη φορά στην ιστορία του συλλόγου. 

Το Γενάρη του 2006, ο Γκίτσης μεταπήδησε στον ΠΑΣ Γιάννινα που είχε ως στόχο την επάνοδο στην Α' Εθνική. Ωστόσο στο εξάμηνο της παραμονής του στα Ιωάννινα, ο παίκτης δεν κατέγραψε κάποια  συμμετοχή σε επίσημο αγώνα λόγω ενός τραυματισμού στα γόνατα.Γκίτσης Παναγιώτης Αγωνιστικά, ο ΠΑΣ τερμάτισε στην 5η θέση, έξι βαθμούς πίσω από την 3η Βέροια που πήρε την άνοδο.

Το καλοκαίρι του 2007, ο Γκίτσης έμεινε ελεύθερος και μεταπήδησε στον Α.Σ.Κ. Ολυμπιακός, επιχειρώντας να επανέλθει στα γήπεδα. Η ομάδα είχε μια ιδιαίτερα δύσκολη χρονιά και τελικά υποβιβάστηκε, καταλαμβάνοντας την 14η θέση. Παράλληλα ο Γκίτσης αποφάσισε να τερματίσει την ποδοσφαιρική του καριέρα σε ηλικία 33 χρονών.
 Προπονητική καριέρα 
Με το τέλος της ποδοσφαιρικής του καριέρα ξεκίνησε την ενασχόλησή του με την προπονητική, εργαζόμενος για μια πενταετία στις ακαδημίες της Α.Ο. Ανατολής.

Το 2020 ανέλαβε προπονητής της ΑΕ Πλατανιάς. Τον Ιούλιο του 2021 ανέλαβε την τεχνική ηγεσία του Τιτάνας Λογγάδων Ιωαννίνων, ομάδα Α’ Κατηγορίας της ΕΠΣ Ηπείρου.Τιτάνας Λογγάδων : Αναλαμβάνει ο Παναγιώτης ΓκίτσηςΠ. Γκίτσης: «Στεναχωριέμαι να βλέπω την Παναχαϊκή στη Γ’ Εθνική»

Το 2023 ανέλαβε τoν ΠΑΣ Περίβλεπτου. Ο Παναγιώτης Γκίτσης νέος προπονητής του ΠΑΣ Περίβλεπτου με στόχο την άνοδο στην Β' Κατηγορία της ΕΠΣ Ηπείρου.Καθώς η ομάδα πέτυχε τον στόχο της, ανανεώθηκε το συμβόλαιο του Γκίτση. ΠΑΣ Περίβλεπτος: Ανανέωσε ο Παναγιώτης Γκίτσης στον πάγκο!

 Παραπομπές 

 Εξωτερικοί σύνδεσμοι 
 Προφίλ Παναγιώτη Γκίτση στο  transfermarkt.gr
 Αφιέρωμα στον Παναγιώτη Γκίτση!
 Π. Γκίτσης: «Ο ΠΑΣ να προσέξει τα ταλέντα των Ιωαννίνων»

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Π.Σ. Πάτραι
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Π.Α.Σ. Γιάννινα
Κατηγορία:Έλληνες προπονητές ποδοσφαίρου